**C O M U N E D E P À D R I A**

**(Provìntzia de Tàtari)**

**Pratza de su Comune – Pàdria – Tel. 079/807018 – Fax 079/807323 - E Mail :sociale@comune.padria.ss.it**

**SERVÌTZIU SÒTZIU - ASSISTENTZIALE**

SERVÌTZIU EDUCATIVU TERRITORIALE (S.E.T)

**Su Servìtziu Educativu Territoriale (S.E.T.),** gestidu a livellu d’Àmbitu Plus S’Alighera, est unu servìtziu pro frunire inteventos sòtziu-educativos indiritzados a minores in situatzione de discumbèniu, recuperende e afortiende sas resuras presentes in su nùcleu.

In prus de ativare interventos de sustennu e recùperu, su S.E.T. si cualìficat comente un’istrumentu de preventzione, sustenet e acumpàngiat sa famìlia in s’acumprimentu de sas funtziones suas de babbu e de mama, valorizende, puru in sas situatziones prus difìtziles, sas resursas de su nùcleu.

**Su Servìtziu Educativu Territoriale** est indirizadu a sos minores e a sas famìlias rispetivas chi vivent situatziones de arriscu e de dificultade, tales de favorèssere sa nàschida de problemàticas relatzionales e/o traviamentu.

S’iscopu printzipale est cussu de garantire su sustennu màssimu a su minore in dificultade intervenende subra de su discumbèniu suo cun unu acostiamentu relatzionale globale, recuperende e afortiende sas resursas presentes in su territòriu.

A in intro de su servìtziu sunt cumpresas sas tipologias sighentes de prestatzione:

* Educativa territoriale
* Assistèntzia ispetzìfica iscolàstica

**DESTINATÀRIOS** Sunt destinatàrios de su servìtziu sos minores residentes in su Comune de Pàdria de edade cumpresa intre sos **tres e sos trèighi annos**.

Si podent avalèssere de sos servìtzios puru minores de edade superiore a sos 13 annos, pro sos cales non si apretziat galu congruidu su percursu educativu, giai benefitziàrios de interventos educativos, e de àteros casos particulares pro sos cales si nde reconnoschat sa netzessidade e s’eficàtzia subra de sa relatzione de s’operadore sotziale comunale.

**MODALIDADE DE PRESENTATZIONE DE SA DIMANDA**. Sa dimanda, indiritzada a su Comune de Pàdria devet èssere presentada, intro de su 31 de Santugaine 2020, a manu in s’Ufìtziu procollu de su Comune, o puru pro mèdiu de mail a s’indiritzu protocollo@pec.comune.padria.ss.it

Su responsàbile de su protzedimentu est sa Dut.ra Lucia Catte

Tradutzione de s’operadora de s’isportellu linguìsticu de Pàdria

Maria Leonarda Correddu